ચૂંટણી પૂર્વે રાજકારણમાં ગરમાવો આવી ગયો છે, ત્યારે ગુજરાતની મહત્વની ગણાતી વાવ બેઠક પર કોંગ્રેસ દ્વારા એપીએમસીમાં આવેલી ધરણીધર એગ્રો પ્રોક્ટક યાર્ડમાં દરોડો પાડીને અંદાજે 60 બોક્સ જેટલો વિદેશી દારૂનો જથ્થો જપ્ત કરીને પોલીસને જાણ કરી હતી. કોગ્રેસે આ અંગે આક્ષેપ કર્યો હતો કે, ભાજપ સરકારના મંત્રી શંકર ચૌધરી વાવ વિધાનસભાના ભાજપના ઉમેદવાર છે અને તેમણે ચૂંટણીના આગલા દિવસે સ્થાનિક વિસ્તારમાં વહેંચણી કરવા માટે આ દારૂનો જથ્થો યાર્ડમાં મુકાવ્યો હતો.